Vikingská kruhová pevnosť

Vikingská kruhová pevnosť alebo aj pevnosť typu Trelleborg je pevnosť prísne kruhového pôdorysu stavaná v Škandinávii v dobe Vikingov. 

Brány pevnosti smerujú do štyroch svetových strán. Niekedy sú čiastočne obohnané predsunutými valmi, už nie nutne kruhovými. 

V súčasnosti je známych sedem vikingských prstencových pevností v Dánsku a v Švédsku. Väčšina z nich bola datovaná do doby vlády Haralda Modrozuba (zomrel 986).

Stavba systému pevností pravdepodobne súvisela s tým, že okolo roku 974 stratil Harald kontrolu nad obranným valom Danevirke a časťami južného Jutska pod tlakom Sasov. Datovanie podľa dendrochronológie zistilo, že drevo použité na stavbu Trelleborgu neďaleko Slagelse bolo vyrúbané na jeseň roku 980 a na stavbu použité pravdepodobne na jar roku 981. Na iných miestach nebolo nájdené dostatočné množstvo pre presné datovanie, ale konštrukcia a usporiadanie sú si tak podobné, že sa považuje za najpravdepodobnejšie, že všetky pevnosti vznikli približne v rovnakej dobe. Pomerne krátka doba výstavby a absolútna absencia akýchkoľvek známok údržby svedčia o krátkom užívaní budov, možno päť rokov, iste nie viac než dvadsať. Slúžiť mohli pre vojsko samotné i ako úkryt pre obyvateľstvo v prípade útoku. Ďalšia teória je, že kruhové hrady boli výcvikovými tábormi jednotiek Svena I. na jeho útok na Anglicko. Sven a jeho muži vyplienili Londýn v roku 1013. 

Typ opevnenia bol pomenovaný podľa prvého objaveného príkladu, pevnosti Trelleborg pri Slagelse, ktorá bola vykopaná v rokoch 1936 – 1941. 

V septembri 2023 bolo 5 dánskych lokalít zapísaných na zoznam svetového dedičstva UNESCO.

 Zoznam trelleborgov 
 Pevnosť Lokalizácia Presné súradnica Aggersborg neďaleko Limfjordu, Dánsko  Fyrkat neďaleko Hobro, Dánsko    Nonnebakkenv v Odense, Dánsko  Borrering neďaleko Køge, Sjælland, Dánsko   Trelleborg neďaleko Slagelse, Dánsko  Trelleborgen v Trelleborgu, Švédsko   Borgeby severne od Lundu, Švédsko  

Existencia vikingskej kruhovej pevnosti sa predpokladá i v Helsingborgu na základe archeologických vykopávok, ktoré boli vykonávané od roku 1987. Pevnosť v Helsingborgu mohla byť najväčšia zo všetkých s priemerom 270 m. Aj v Lunde topografia mesta svedčí pre existenciu kruhovej pevnosti. Z plne potvrdených je najväčšia pevnosť v Aggersborgu s priemerom 240 metrov. Pravdepodobne sa pevnosť nachádza aj v Nórsku, v Rygge.

 Referencie 

 Iné projekty 

 Externé odkazy 
 Fyrkat. En jysk vikingeborg.
 Danmark har fået en ny vikingeborg ved Køge

 Zdroj 

Kategória:Lokality Svetového dedičstva v Dánsku
Kategória:Pevnosti
Kategória:Stavby v Dánsku
Kategória:Dejiny Dánska